
На основание чл. 90 и чл. 91 от Кодекса на труда (КТ), във връзка с чл. 217, ал. 5 от Закона за предучилищното и училищното образование и Заповед № 1051 от 28.06.2024 г. на Кмета на Община Враца, Община Враца
О Б Я В Я В А 

КОНКУРС за длъжността „Директор“ на общинска детска градина с 2 (две) работни места, както следва:

· Директор на Детска градина „Знаме на мира“ гр. Враца, 

· Директор на Детска градина „Славейче“ гр. Враца, при следните условия:


1. Описание на длъжността:


Директорът на общинската детска градина планира, организира и контролира цялостната дейност на институцията в съответствие с правомощията, определени с държавния образователен стандарт за статута на професионалното развитие на учителите, директорите и други педагогически специалисти. Ръководи и отговаря за прилагането на държавната и местната политика в областта на предучилищното образование, учебно-възпитателния процес и цялостната административно -управленска и финансова дейност в детската градина.

Длъжностната характеристика за длъжността се предоставя при подаване на заявленията на кандидатите или на пълномощниците или се изпраща по електронна поща на кандидата.


2. Изисквания към кандидатите за заемане на длъжността „Директор“ на общинска детска градина:

2.1. да са български граждани или  граждани на друга държава членка на Европейския съюз или на друга държава страна по междудържавна спогодба, продължително пребиваващи в страната, при получено съгласие или дългосрочно и  постоянно пребиваващи в страната чужди граждани;


2.2. да не са осъждани за умишлено престъпление от общ характер, независимо от реабилитацията.

2.3. да не са поставени под запрещение;


2.4. да не са лишени от право да упражняват професията;


2.5. да не им е налагано дисциплинарно наказание по чл. 188, т. 3 от КТ  и трудовото правоотношение да не е било прекратявано на основание чл. 330, ал. 2, т. 6 от КТ или на основание чл. 328, ал. 1, т. 5 от КТ в едногодишен срок преди подаването на документите за конкурса, освен ако уволнението не е отменено като незаконно по надлежния ред;


2.6. да не страдат от заболявания и отклонения, които застрашават живота и здравето на децата, определени с Наредба № 4 от 2016 г. за заболяванията и отклоненията, при които не може да се заема длъжност на педагогически специалист;


2.7. да имат завършено висше образование на образователно-квалификационна степен „Магистър“ по специалности във висшите училища на Република България, специалност „предучилищна педагогика“ или специалност от професионално направление „педагогика“ с присъдена професионална квалификация „педагог“ и/или „детски учител“, „детски и начален учител“, позволяваща да се изпълнява нормата за задължителна преподавателска работа на директор в детско заведение; 


2.8. да имат най-малко 5 (пет) години учителски стаж по смисъла на чл. 213, ал. 2 от ЗПУО и чл. 19, ал. 1 и ал. 2 от Наредба за пенсиите и осигурителния стаж.


3. Необходими документи за участие в конкурса:


3.1. Заявление за участие в конкурса по образец (Приложение № 1);


3.2. Декларация по образец (Приложение № 2);

3.3. Професионална автобиография;


3.4. Копие от диплома за придобита образователно-квалификационна степен на висше образование или удостоверение за признаване на придобито висше образование от чуждестранни висши училища и документ за придобита професионална квалификация "учител"; ако дипломата на кандидата за придобито в Република България образование е вписана в регистъра на завършилите студенти и докторанти, в заявлението се посочват номерът и датата на издаване и висшето училище, издало дипломата, а ако документът за признаване на придобитото в чужбина висше образование е вписан в регистрите за академично признаване на Националния център за информация и документация (НАЦИД), в заявлението се посочват номерът и датата на издаване, като копие на диплома или удостоверение не се прилага;


3.5. Документи за научно звание или научна степен, за професионално-квалификационни степени, ако кандидатът притежава такива  - копия;

3.6. Копие от трудовата и/или служебна книжка, осигурителна книжка или друг документ, удостоверяващ продължителността на трудов и осигурителен стаж;
           3.7. Документ за проведен медицински преглед, удостоверяващ липсата на заболяванията по чл. 2 от Наредба № 4 от 2016 г. за заболяванията и отклоненията, при които не може да се заема длъжност на педагогически специалист – оригинал;

3.8. Карта за предварителен медицински преглед във връзка с  кандидатстването за конкретната длъжност – оригинал (когато са изтекли повече от три месеца от последното прекратяване на трудовото/служебното правоотношение на кандидата);


3.9. Удостоверение, че лицето не се води на диспансерен учет за психично заболяване, издадено от Център за психично здраве Враца – оригинал;

           3.10. Други документи (по преценка на кандидата), удостоверяващи допълнителна професионална квалификация.
 3.11.  Концепция за стратегическо управление на институцията за период от три години до 10 стандартни печатни страници, едностранно разпечатани, формат А4, шрифт Times New Roman 12 pt, разстояние между редовете 1,15 lines; концепцията се представя в запечатан непрозрачен плик освен в случаите, когато заявлението и концепцията се подават по електронен път;


Копията от представените документи трябва да са ясни и четливи, заверени от кандидатите с гриф „Вярно с оригинала” и подпис.


Кандидатите могат да кандидатстват за длъжността „Директор“ в повече от една детска градина. Кандидатът подава заявление за всяка една от тях и прилага заверени копия на документите от точка 3.4 до точка 3.10.


4. Допускане до участие:

4.1. До участие в конкурса не се допускат кандидати, които не са представили всички необходими документи в срок, или представените документи не удостоверяват изпълнението на изискванията, определени в т. 2 от настоящото обявление;

4.2. Допуснатите кандидати ще се уведомят писмено за датата, часа за започване и мястото за провеждане на писмения изпит, а на недопуснатите кандидати писмено ще се съобщят съображенията за отказа.


5. Начин на провеждане на конкурса:
            Конкурсът се провежда в два етапа:
● Първи етап – писмен изпит, който включва решаване на тест; 

● Втори етап – събеседване с кандидата, което включва и решаване на казуси, и защита на концепция за стратегическо управление на институцията за период от три години.

5.1. Първи етап – писмен изпит. Писменият изпит се провежда чрез решаване на тест. Чрез писмения изпит се ц
ели да бъдат проверени знанията и уменията на всеки кандидат да се справя със задачи, които са свързани със задълженията на конкурсната длъжност.

Тестът съдържа 50 въпроса, всеки с не по-малко от три варианта на отговор, от които само един възможен верен, който носи по 1 точка. Максималният резултат, който може да получи всеки кандидат от писмения изпит, е 50 точки. Минималният резултат, при който кандидатът се счита за успешно издържал писмения изпит, е 30 точки. При резултат на писмения изпит, по-нисък от 30 точки, кандидатът не се допуска до втория етап на конкурса. Времето за решаване на теста е 70 минути.

5.2. Втори етап – събеседване с кандидата, което включва и решаване на казуси, и защита на концепция за стратегическо управление на институцията за период от три години.
Председателят на комисията уведомява кандидатите за резултатите от писмения изпит, като на допуснатите до втория етап кандидати се съобщават писмено датата, мястото и часът на провеждането му. Съобщаването може да се извърши и по електронната поща на кандидата.

В съобщението се посочват електронна поща и срок за предоставяне на паролата за декриптиране на файла, съдържащ концепцията за стратегическо управление на институцията. 

В съобщението, с което се предоставя паролата за декриптиране, кандидатът задължително посочва трите си имена, наименованието и населеното място на институцията, за която кандидатства.

Не се допускат до втория етап кандидатите, които не представят в срока паролата за декриптиране по начина, определен от председателя на комисията по допускане.
Вторият етап от конкурса може да се проведе най-рано след 2 работни дни от обявяването на резултатите от писмения изпит.
Вторият етап има за цел да се проверят компетентностите на кандидата, както и уменията им за формиране и представяне на концепция за политики, свързани с развитието на институцията, както и способността за решаване на проблеми.

Критериите за оценка от втория етап са:

1. умения за представяне на синтезирано и структурирано изложение по концепцията;

2. визия за дългосрочно развитие на институцията и съответствие на концепцията със спецификата и характерните особености на институцията;

3. аргументираност на направените предложения при защита на концепцията;

4. съответствие на необходимите ресурси – финансови, човешки и материални, със заложените в концепцията дейности;

5. съответствие с техническите изисквания при разработването й;

6. способност за търсене и намиране на решения на проблеми;

7. мотивация за заемане на длъжността;

8. нагласа за работа в екип и за усъвършенстване;

9. комуникационни умения;

10. познаване на нормативната уредба.

Събеседването включва кратко изложение от кандидата на основните идеи на концепцията, решаване на казуси и отговори на въпроси, поставени от членовете на комисията по провеждане на конкурса, относими към съдържанието на концепцията, казусите и към спецификата на длъжността.

В началото на събеседването всеки кандидат изтегля на случаен принцип два казуса в писмена форма измежду вариантите на казусите. По изтеглените казуси кандидатът дава устен отговор.

Вторият етап се провежда по определен график, като кандидатите за съответната институция се подреждат по азбучен ред.

Всеки член на комисията самостоятелно оценява изложението и отговорите на кандидата по всеки един от критериите с оценка от 1 до 5 и попълва формуляр по образец непосредствено след приключване на събеседването. Оценката от втория етап на всеки кандидат е средноаритметична от оценките на членовете на комисията.

Максималният резултат от втория етап е 50 точки.

Окончателният резултат на всеки кандидат от конкурса се формира като сбор от резултатите от писмения изпит и от събеседването, което включва и решаване на казуси, и защитата на концепцията, като в класирането участват само кандидати, получили не по-малко от 60 точки от двата етапа.

Максималният резултат, който може да получи кандидатът от проведения конкурс, е 100 точки.


6. Срок и място за подаване на документите:

6.1. Документите се подават лично от всеки кандидат или чрез пълномощник в сградата на Община Враца, ул. „Стефанаки Савов” № 6, в „Център за административно обслужване” – гише „Общо деловодство” в едномесечен срок от публикуване на обявата за публичния подбор в местния печат и сайта на Община Враца.
           Заявлението и приложенията към него може да се подават и по електронен път на електронната поща на Община Враца - obshtinavr@b-trust.org, като в този случай заявлението и концепцията следва да бъдат подписани от кандидата с електронен подпис. Концепцията следва да бъде във формат PDF, в криптиран вид чрез един от следните формати: ".7z", ".zip" или ".rar".


 6.2. Заявленията за участие в конкурса, заедно с необходимите документи се подават в запечатан непрозрачен плик, върху който се изписва името на кандидата и длъжността, за която кандидатства, точен адрес и телефон за връзка.

7. Списък на нормативните актове, които кандидатите трябва да познават:

· Закон за предучилищното и училищното образование

· 3акон за закрила на детето

· 3акон за защита от дискриминация

· Закон за защита на личните данни

· Закон за достъп до обществена информация

· Закон за обществените поръчки

· Закон за противодействие на корупцията и за отнемане на незаконно придобито имущество

· Закона за мерките и действията по време на извънредното положение, обявено с решение на народното събрание от 13 март 2020 г. и за преодоляване на последиците

· Закон за електронното управление

· Кодекс на труда

· Кодекс за социално осигуряване

· Етичен кодекс на работещите с деца

· Конвенция на ООН за правата на детето

· Наредба № 5 от 3 юни 2016 г. за предучилищното образование 

· Наредба за приобщаващото образование

· Наредба за финансирането на институциите в системата на предучилищното и училищното образование 

· Наредба за детските и ученическите туристически пътувания с обща цена, инициирани от институциите в системата на предучилищното и училищното образование 

· Наредба за държавните изисквания за придобиване на професионална квалификация „учител“ 

· Наредба № 1 от 16.01.2017 г. за условията и реда за възстановяване на транспортните разходи или на разходите за наем на педагогическите специалисти в институциите в системата на предучилищното и училищното образование 

· Наредба № 3 от 05.02.2007 г. за здравните изисквания към детските градини
· Наредба № 4 от 11.05.1993 г. за документите, които са необходими за сключване на трудов договор 
· Наредба № 4 от 20.04.2017 г. за нормиране и заплащане на труда 
· Наредба № 4 от 2016 г. за заболяванията и отклоненията, при които не може да се заема длъжност на педагогически специалист 
· Наредба № 6 от 11.08.2016 г. за усвояването на българския книжовен език 
· Наредба № 8 от 11.08.2016 г. за информацията и документите за системата на предучилищното и училищното образование 
· Наредба № 9 от 19.08.2016 г. за институциите в системата на предучилищното и училищното образование 
· Наредба № 10 от 19.12.2017 г. за познавателните книжки, учебниците и учебните помагала 
· Наредба № 13 от 21 септември 2016 г. за гражданското, здравното, екологичното и интеркултурното образование

· Наредба № 14 от 16.11.2016 г. за представителното облекло на лицата от институциите в системата на предучилищното и училищното образование 
· Наредба № 15 от 22.07.2019 г. за статута и професионалното развитие на учителите, директорите и другите педагогически специалисти 
· Наредба № 18 от 09.09.2021 г. за инспектирането на детските градини и училищата 
· Наредба № 24 от 10.09.2020 г. за физическата среда и информационното и библиотечното осигуряване на детските градини, училищата и центровете за подкрепа на личностното развитие 

· Наредба № 26 от18.11.2008 г. за устройството и дейността на детските ясли и детските кухни и здравните изисквания към тях 

· Постановление № 100 от 8 юни 2018 г. за създаване и функциониране на механизъм за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст 
· Правилник за създаването, устройството и дейността на обществените съвети към детските градини и училищата

· Правилник за създаването, устройството и дейността на обществените съвети към детските градини и училищата

· Наредба за определяне и администрирането на местни такси и цени на услуги и права на територията на община Враца
· Наредба за условията и реда за записване, отписване и преместване на деца от общинските детски градини в община Враца

Съобщения във връзка с провеждането на конкурса ще се обявяват на официалния сайт на Община Враца. За информация и справки GSM: 0887 900 351, GSM: 0882 442 121  

КАЛИН КАМЕНОВ

Кмет на Община Враца

